РАЙОННА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л №5 / 03.06.2021г.

ИЗБОРИ ЗА НАРОДНО СЪБРАНИЕ

На 03 юни 2021 г. от 18:00 часа се проведе заседание на Районната избирателна комисия Благоевград, при следния

Д н е в е н р е д:

1. Доклад на входяща поща

Проекти на решения относно:

1. Създаване на работни групи от специалисти–технически сътрудници за подпомагане на дейността на комисията.
2. Мотивирано искане до ЦИК относно доставяне и инсталиране на втора машина за гласуване в избирателните секции в изборен район 01-Благоевградски за произвеждане на изборите за народни представители на 11 юли 2021 г.
3. Предложение за регистрация на кандидати за народни представители в изборите на 11 юли 2021 г. в изборен район 01 Благоевградски от ПП ,,БРИГАДА”.
4. Предложение за регистрация на кандидати за народни представители в изборите на 11 юли 2021 г. в изборен район 01 Благоевградски от ПП „БЪЛГАРИЯ НА ТРУДА И РАЗУМА“.
5. Разни.

ПРИСЪСТВАХА:

Ангел Ризов, Йордан Симонски, Милена Велкова, Галена Манова-Узунова, Елена Панчева, Антоанета Богданова, Антоанета Кръстева, Мартин Лалев, Тина Кълбова, Радослав Митрев, Десислава Грозданова, Галина Тренчева-Николова, Славчо Попов, Емил Тодоров, Мустафа Сирачки, Анна Бистричка.

ОТСЪСТВАХА: Стоян Христов.

Заседанието бе открито в 18:00 ч. и председателствано от Ангел Ризов - председател на комисията.

Ангел Ризов: Скъпи колеги, откривам заседанието на Районната избирателна комисия – Благоевград.

Запознати сте с проекта за дневен ред:

Колеги, който е съгласен с предложения дневен ред, моля да гласува.

Гласували 16 членове, от които» ЗА» 16, » ПРОТИВ» няма.

Дневният ред е приет.

По точка 1 от дневния ред:

Ангел Ризов: Колеги, по точка 1 от дневния ред - доклад на входяща поща, давам думата на г-жа Елена Панчева.

Елена Панчева пристъпва към доклад на писмата и документите от входящата поща на РИК – Благоевград, постъпили в периода от 02.06.2021 г. до 03.06.2021 г.

По точка 2 от дневния ред:

Ангел Ризов: Колеги, по точка 2 от дневния ред давам думата на г-н Мартин Лалев.

Мартин Лалев: Колеги, докладвам Ви постъпило писмо от ЦИК с вх. № 52 от 02.06.2021 г., с което ни уведомяват, дават своето съгласие за още един технически сътрудник, който да подпомага дейността на РИК 01-Благоевград, предвид това, че сме избирателен район с много избиратели, в срок до 14 дни след изборния ден. Предлагам да назначим за технически сътрудник Росица Бойкова Шопова-Христова за сроковете указани в писмото. Същата участваше като технически сътрудник в РИК 01-Благоевград на Изборите за народни представители на 04.04.2021 г. и се справяше много рабре с работата.

Ангел Ризов: Колеги, някой друг има ли предложения?

Йордан Симонски: Не очаквах, че днес ще гласуваме назначаването на допълнителен технически сътрудник. Не знаех, че е пристигнало такова писмо от ЦИК и нямам готовност за такива предложения.

Ангел Ризов: Колеги предлагам Ви проект за решение с №34-НС/03.06.2021 г.

**РЕШЕНИЕ  
№ 34-НС  
Благоевград, 03.06.2021**

ОТНОСНО: Създаване на работни групи от специалисти за подпомагане на дейността на комисията.

На основание чл.72, ал.1,т.1 от Изборния кодекс и във връзка с т.7.3, изр. последно от Решение №10-НС от 13.05.2021г. на ЦИК и Писмо вх.№НС-15-411/02.06.2021г. ЦИК при спазване на законоустановения кворум, Районната избирателна комисия-Благоевград

РЕШИ:

1. Създава работна група в състав: РОСИЦА БОЙКОВА ШОПОВА-ХРИСТОВА, ЕГН \*\*\*\*\*\*\*\*\*\*\*\*\*\*\*\*\*\*\*\*\*\*– *специалист-технически сътрудник* към РИК 01 Благоевград, който да подпомага дейността на комисията.

Специалистът технически сътрудник към Районната избирателна комисия – Благоевград да изпълнява своите задължения за периода от 04.06.2021г. до 25.07.2021г. (включително), съгласно *„Правила за дейността на експерти и сътрудници, подпомагащи дейността на РИК, във връзка с  изборите за народни представители на 11 юли 2021 г*.“

      2. Месечното възнаграждение на *специалиста – технически сътрудник*е в размер съгласно Решение №10-НС от 13.05.2021г. на ЦИК.

Заверено копие от решението да се изпрати на Областен управител на Област с административен център Благоевград за сключване на граждански договор с определенoто в настоящото решение лице.

Решението бе взето единодушно в 18.10 часа.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

При проведеното гласуване „ЗА“ гласуват 16 члена на РИК 01.

„ПРОТИВ“ няма.

Ангел Ризов: Имаме решение 34-НС/03.06.2021 г.

По точка 3 от дневния ред:

Ангел Ризов: Колеги, бих искал да направя предложение за изготвяне на писмо до ЦИК свързано с разполагането на втора машина в СИК на територията на област Благоевград. Съобразно условията и реда за провеждане на машинно гласуване всички знаем, че машини ще има във всяка секция в която има над 300 и повече избиратели. Въпросът е в кои секции трябва да се сложат допълнителни машини. Това е свързано със скоростта на гласуване най-вече. Моето предложение е да предложим на ЦИК в нашия избирателен район, на база статистически данни за гласувалите на последните избори, в секциите в които има над 300 гласували, а не гласоподаватели, да бъде разположена по една допълнителна втора машина.

В тази връзка предлагам да вземем протоколно решение за изготвяне на мотивирано искане до ЦИК за доставяне и инсталиране на втора машина за гласуване в избирателните секции в изборен район 01-Благоевградски за произвеждане на изборите за народни представители на 11 юли 2021 г.

Предлагам да приемем Протоколно решение №1/03.06.2021 г.:

Ангел Ризов – Председател на РИК01 – Благоевград и Десислава Грозданова – член на РИК01-Благоевград, да изготвят писмо до ЦИК, с което да се направи мотивирано искане за доставяне и инсталиране на втора машина за гласуване в избирателните секции в изборен район 01-Благоевградски за произвеждане на изборите за народни представители на 11 юли 2021 г.

Ангел Ризов:

КОлеги гласуваме протоколно решение:

При проведеното гласуване „ЗА“ гласуват 16 члена на РИК 01.

„ПРОТИВ“ няма.

Ангел Ризов: Имаме протоколно решение 1-НС/03.06.2021 г.

По точка 4 от дневния ред:

Ангел Ризов: Давам думата на г-жа Галина Николова.

Галина Николова: Колеги предлагам Ви проект за решение с №35-НС/03.06.2021 г.

**РЕШЕНИЕ  
№ 35-НС  
Благоевград, 03.06.2021**

ОТНОСНО: Предложение за регистрация на кандидати за народни представители в изборите на 11 юли 2021 г. в изборен район 01-Благоевградски от Политическа партия „Бригада“

В РИК-Благоевград е постъпило предложение /приложение 64-НС от изборните книжа/ от Политическа партия „Бригада“  за регистрация на кандидатска листа за народни представители в изборите на 11 юли 2021г. в изборен район 01-Благоевградски, подписано от Арбен Ефремов Хавальов - представляващ партията и подадено от Сафидин Ахмедов Иманов с пълномощно.

Предложението е заведено с вх. № 54/03.06.2021 г., във входящия регистър на РИК, както и  с вх. № 03/03.06.2021г. в регистър на кандидатски листи за участие в изборите за народни представители на 11 юли 2021г. /приложение 68-НС /.

Към предложението са приложени:

- заявление-декларация /приложение 66-НС / подписано от кандидата – 1/един/ брой;

- Списък в Excel с имената на кандидата.

С оглед на горното и след като констатира, че Политическа партия „Бригада“  е регистрирана за участие в изборите за народни представители на 11 юли 2021г.  с Решение № 134-НС/26.05.2021г. на ЦИК и след като установи, че са налице изискванията на чл.255, ал.1, т.1, т.3,  т.6 от Изборния кодекс, на основание чл.72, ал.1, т.8 във връзка с чл.255, ал.2 от Изборния кодекс и Решение № 118-НС/25.05.2021г. на ЦИК, при спазване на законоустановения кворум, Районна избирателна комисия- Благоевград

**РЕШИ:**

1. Регистрира кандидатската листа на Политическа партия „Бригада“ за народни представители в изборите на 11 юли  2021г. в изборен район 01-Благоевградски.

 II.Обявява кандидата за народен представител в изборите на 11 юли  2021г. в изборен район 01-Благоевградски,  предложени от Политическа партия „Бригада“  Арбен Ефремов Хавальов,  както следва:

1. Арбен Ефремов Хавальов,  ЕГН:\*\*\*\*\*\*\*\*\*\*\*\*\*\*\*\*\*\*\*\*\*

На регистрираните и обявени кандидати да се издадат удостоверения по образец /Приложение 70-НС/ от изборните книжа.

Решението е прието единодушно в 18.15 часа.

Настоящото решение подлежи на обжалване пред Централната избирателна комисия в срок до 3 /три/ дни от обявяването му.

При проведеното гласуване „ЗА“ гласуват 16 члена на РИК 01.

„ПРОТИВ“ няма.

Ангел Ризов: Имаме решение 35-НС/03.06.2021 г.

По точка 5 от дневния ред.

Ангел Ризов: Колеги, по точка 5 от дневния ред, давам думата на г-жа Елена Панчева.

Елена Панчева: Колеги, предлагам Ви проект за решение с №36-НС/03.06.2021 г.

**РЕШЕНИЕ   
 № 36-НС  
Благоевград, 03.06.2021**

ОТНОСНО: Предложение за регистрация на кандидати за народни представители в изборите на 11 юли 2021 г. в изборен район 01-Благоевградски от партия „БЪЛГАРИЯ НА ТРУДА И РАЗУМА“

В РИК-Благоевград е постъпило предложение /приложение 64-НС от изборните книжа/ от партия „БЪЛГАРИЯ НА ТРУДА И РАЗУМА“  за регистрация на кандидатска листа за народни представители в изборите на 11 юли 2021г. в изборен район 01-Благоевградски, подписано от Екатерина Благоева Петрова – упълномощен представител.

Предложението е заведено с вх. № 57/03.06.2021 г., във входящия регистър на РИК, както и  с вх. № 04/03.06.2021г. в регистър на кандидатски листи за участие в изборите за народни представители на 11 юли 2021 г. /приложение 68-НС /.

Към предложението са приложени:

- заявление-декларация /приложение 66-НС / подписано от кандидата – 3/три/ броя;

- Списък в Excel с имената на кандидата.

С оглед на горното и след като констатира, че партия „БЪЛГАРИЯ НА ТРУДА И РАЗУМА“ е регистрирана за участие в изборите за народни представители на 11 юли 2021г.  с Решение № 123-НС/25.05.2021г. на ЦИК и след като установи, че са налице изискванията на чл.255, ал.1, т.1, т.3,  т.6 от Изборния кодекс, на основание чл.72, ал.1, т.8 във връзка с чл.255, ал.2 от Изборния кодекс и Решение № 118-НС/25.05.2021г. на ЦИК, при спазване на законоустановения кворум, Районна избирателна комисия- Благоевград

**РЕШИ:**

1. Регистрира кандидатската листа на партия „БЪЛГАРИЯ НА ТРУДА И РАЗУМА“ за народни представители в изборите на 11 юли  2021 г. в изборен район 01-Благоевградски.

 II.Обявява кандидата за народен представител в изборите на 11 юли  2021г. в изборен район 01-Благоевградски,  предложени от партия „БЪЛГАРИЯ НА ТРУДА И РАЗУМА“,  както следва:

1. Екатерина Благоева Петрова,  ЕГН: \*\*\*\*\*\*\*\*\*\*\*\*\*\*\*
2. Веселин Гатев Атанасов, ЕГН: \*\*\*\*\*\*\*\*\*\*\*\*\*\*\*\*\*\*;
3. Божидар Кирилов Кръстев, ЕГН: \*\*\*\*\*\*\*\*\*\*\*\*\*\*\*\*.

На регистрираните и обявени кандидати да се издадат удостоверения по образец /Приложение 70-НС/ от изборните книжа.

Решението е прието единодушно в 18.20 часа.

Настоящото решение подлежи на обжалване пред Централната избирателна комисия в срок до 3 /три/ дни от обявяването му.

При проведеното гласуване „ЗА“ гласуват 16 члена на РИК 01.

„ПРОТИВ“ няма.

Ангел Ризов: Имаме решение 36-НС/03.06.2021 г.

По точка 6 от дневния ред

Ангел Ризов: Колеги, по точка разни от дневния ред има ли някой, който нещо да добави? Няма.

Ангел Ризов: Колеги, изчерпахме дневния ред. Закривам заседанието на РИК.

**Председател : Секретар:**

Ангел Ризов Галена Манова-Узунова

==================================================================================